Diari Oficial de la Generalitat Valenciana


Sumari del DOGV 4297, del 22-07-2002 (2002/7427)

Informació pública de les bases que han de regir el procés selectiu convocat per l'ajuntament, per a la provisió, en propietat, de catorze places d'auxiliar administratiu d'administració general de l'Ajuntament d'Ontinyent.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4297

Data del DOGV
:   22-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7427


Data del document
:   15-04-2002

Organisme emissor
:   Ajuntament d'Ontinyent

Tipus de document
:   Convocatòria

Descriptors 

:   * Ontinyent
    * administració local
    * professió administrativa
    * concurs administratiu

Informació pública de les bases que han de regir el procés selectiu convocat per l'ajuntament, per a la provisió, en propietat, de catorze places d'auxiliar administratiu d'administració general de l'Ajuntament d'Ontinyent. [2002/X7427]
  
1. Objecte de la convocatòria
  
Esta convocatòria té per objecte la selecció de personal mitjançant el sistema de concurs oposició, per a cobrir, en propietat, catorze llocs de treball d'auxiliars d'administració general, vacants en la plantilla de personal funcionari d'este ajuntament, grup de titulació D, pel torn de persones amb discapacitats, pel torn de promoció interna i pel torn d'accés lliure.
  
Els llocs de treball que es convoquen pertanyen a la plantilla de funcionaris, escala d'administració general, subescala auxiliar.
  
Per al torn reservat a persones amb discapacitats es convoquen un total de 2 places; per al torn de promoció interna es convoquen un total de 7 places i per al torn d'accés lliure es convoquen un total de 5 places.
  
Les places reservades per al torn de discapacitats i promoció interna que no siguen cobertes passaran a oferir-se, de forma automàtica, al torn d'accés lliure.
  
A més a més, a esta convocatòria s'afegiran les places que puguen restar vacants per resolucions de processos selectius de promoció interna de places de superior categoria o aquelles que puguen ser declarades de nova creació fins al moment mateix de la finalització del procés selectiu. En este supòsit, les places que puguen afegir-se a la convocatòria ho seran en la proporció del 50% per al torn de promoció interna i 50% per al torn d'accés lliure i per este mateix orde.
  
Els objectius del lloc de treball són: la realització de totes aquelles tasques auxiliars de suport que es requerisquen per al correcte funcionament de l'àrea a la qual s'incorpore, així com la realització de feines d'atenció al públic i administratives que es consideren oportunes.
  
Les presents bases, una vegada siguen aprovades per l'Alcaldia-Presidència d'este ajuntament, es publicaran íntegres en el Diari Oficial de la Generalitat Valenciana (DOGV).
  
L'anunci de convocatòria i extracte de les bases, es publicarà en el Boletín Oficial del Estado (BOE). Els successius anuncis es publicaran únicament en el Diari Oficial de la Generalitat Valenciana, quan calga, i al tauler d'anuncis de l'Ajuntament.
  
2. Condicions generals de les persones aspirants.
  
Segons el que disposa l'article 12 del Decret Legislatiu de 24 d'octubre de 1995 del Consell de la Generalitat Valenciana pel qual s'aprova el text refós de la Funció Pública Valenciana, així com la Llei 17/1993, de 23 de desembre, sobre l'Accés a determinats sectors de la funció pública dels nacionals dels altres estats membres de la Unió Europea, per a ser admès a estes proves selectives caldrà:
  
2.1 Per al torn reservat a persones amb discapacitat:
  
a) Tenir la nacionalitat espanyola, o ser ciutadà/na d'un país membre de la Unió Europea o d'aquells països als que es siga d'aplicació la lliure circulació de treballadors/es, en els termes previstos en la Llei estatal que regula la matèria. Les persones aspirants, la nacionalitat de les quals no siga l'espanyola, hauran d'acreditar, igualment, no estar sotmeses a sanció disciplinària o condemna penal que impedisca, en el seu Estat, l'accés a la funció pública.
  
b) Tenir complits 18 anys i no excedir l'edat en que falten menys de deu anys per a la jubilació forçosa per edat.
  
c) Estar en possessió del Graduat Escolar, Formació Professional de I grau o equivalent, o tenir complides les condicions per obtenir-lo en la data que finalitze el termini de presentació d'instàncies. En el cas que s'aporten titulacions obtingudes en l'estranger hom haurà d'estar en possessió de la credencial que acredite la seua homologació.
  
d) No patir cap malaltia o defecte físic que impedisca l'exercici de les funcions corresponents al lloc de treball que es convoca.
  
e) Estar en possessió del certificat que acredite una discapacitat igual o superior al 33%, expedit per l'organisme públic, estatal o autonòmic, competent en esta matèria.
  
f) No haver estat separat/da, mitjançant expedient disciplinari, del servici a l'administració de l'Estat, a les Comunitats Autònomes o Entitats Locals, ni estat inhabilitat/da penalment per a l'exercici de funcions públiques.
  
g) Coneixements de Valencià, que s'acreditaran mitjançant un certificat o títol expedit per la Junta Qualificadora de Coneixements del Valencià o la convalidació, per este Organisme, de qualsevol altre títol referit sempre al nivell mitjà.
  
En el supòsit de no disposar del referit certificat expedit per la JQCV, caldrà superar un exercici específic d'aptitut lingüística homologat per este Organisme i referit al grau mitjà. La persona aspirant que s'hi trobe en este supòsit, haurà de fer-ho constar a la sol·licitud de participació al procés selectiu i en conseqüència, restarà obligat a la realització de l'exercici específic d'aptitut lingüística abans referit.
  
2.2 Per al torn de promoció interna:
  
a) Ser funcionari/a de carrera de l'Ajuntament d'Ontinyent, amb una antiguitat superior a dos anys i pertànyer a una plaça de titulació del grup «E».
  
b) Estar en possessió del títol de Graduat Escolar, Formació Professional de primer grau o equivalent o tenir complides les condicions per a obtenir-lo en la data en què acabe el termini de presentació d'instàncies. En el cas que s'aporten titulacions obtingudes en l'estranger hom haurà d'estar en possessió de la credencial que acredite la seua homologació.
  
c) Posseir la capacitat física i psíquica necessària per a l'acompliment de les funcions dels llocs de treball convocats.
  
d) No trobar-se suspés/a ni inhabilitat/ada penalment per a l'exercici de funcions públiques.
  
e) No haver sigut separat o separada, mitjançant expedient disciplinari, de qualsevol administració o ocupació pública.
  
f) Coneixements de Valencià, que s'acreditaran mitjançant un certificat o títol expedit per la Junta Qualificadora de Coneixements del Valencià o la convalidació, per este Organisme, de qualsevol altre títol referit sempre al nivell mitjà.
  
En el supòsit de no disposar del referit certificat expedit per la JQCV, caldrà superar un exercici específic d'aptitud lingüística homologat per este Organisme i referit al grau mitjà. La persona aspirant que s'hi trobe en este supòsit, haurà de fer-ho constar a la sol·licitud de participació al procés selectiu i en conseqüència, restarà obligat a la realització de l'exercici específic d'aptitud lingüística abans referit.
  
2.3 Per al torn d'accés lliure:
  
a) Tenir la nacionalitat espanyola, o ser ciutadà/na d'un país membre de la Unió Europea o d'aquells països als que es siga d'aplicació la lliure circulació de treballadors/es, en els termes previstos en la Llei estatal que regula la matèria. Les persones aspirants, la nacionalitat de les quals no siga l'espanyola, hauran d'acreditar, igualment, no estar sotmeses a sanció disciplinària o condemna penal que impedisca, en el seu Estat, l'accés a la funció pública.
  
b) Tenir complits 18 anys i no excedir l'edat en que falten menys de deu anys per a la jubilació forçosa per edat.
  
c) Estar en possessió del Graduat Escolar, Formació Professional de I grau o equivalent, o tenir complides les condicions per obtenir-lo en la data que finalitze el termini de presentació d'instàncies. En el cas que s'aporten titulacions obtingudes en l'estranger hom haurà d'estar en possessió de la credencial que acredite la seua homologació.
  
d) No patir cap malaltia o defecte físic que impedisca l'exercici de les funcions corresponents.
  
e) No haver estat separat/da, mitjançant expedient disciplinari, del servici a l'administració de l'Estat, a les Comunitats Autònomes o Entitats Locals, ni estat inhabilitat/da penalment per a l'exercici de funcions públiques.
  
f) Coneixements de Valencià, que s'acreditaran mitjançant un certificat o títol expedit per la Junta Qualificadora de Coneixements del Valencià o la convalidació, per este Organisme, de qualsevol altre títol referit sempre al nivell mitjà.
  
g) En el supòsit de no disposar del referit certificat expedit per la JQCV, caldrà superar un exercici específic d'aptitut lingüística homologat per este Organisme i referit al grau mitjà. La persona aspirant que s'hi trobe en este supòsit, haurà de fer-ho constar a la sol·licitud de participació al procés selectiu i en conseqüència, restarà obligat a la realització de l'exercici específic d'aptitut lingüística abans referit.
  
Les condicions per a ser admés a les proves hauran de reunir-se en el moment de l'acabament del termini de presentació de sol·licituds, i mantenir-se durant tot el procés selectiu, fins al moment de la presa de possessió.
  
3. Aspirants amb discapacitats
  
El Tribunal establirà, per a les persones discapacitades que així ho sol·liciten, les adaptacions necessàries per a la realització de les proves. A l'efecte, les persones interessades hauran de formular la petició corresponent en la sol·licitud de participació en la present oposició, seguint les instruccions establides en la Base 6 de les que regulen esta convocatòria.
  
Si en el desplegament de les proves se suscitaren dubtes raonables al Tribunal respecte a la compatibilitat funcional de la persona aspirant, podrà demanar-se el corresponent dictamen de l'òrgan corresponent a què es referix l'article 9, punt 5 del Decret 33/1999, de 9 de març del Govern Valencià. En este cas la persona aspirant podrà participar condicionalment en el procés selectiu, però quedarà en suspens la resolució definitiva sobre l'admissió o exclusió de les proves fins a la recepció del dictamen.
  
4. Sol·licituds
  
Les persones que desitgen prendre part en estes proves selectives hauran d'emplenar la sol·licitud que figura com a model en l'Annex II, que els serà facilitada al Registre d'Entrada d'este ajuntament, al carrer del Regall, núm. 1 i a les oficines PROP d'esta ciutat, al parc del Mestre Ferrero, núm. 22, baix. A les sol·licituds s'haurà d'indicar, a la casella corresponent, si s'opta pel torn de discapacitats, pel torn de promoció interna o pel torn lliure.
  
5. Drets d'examen
  
Els drets d'examen seran de 26,56 euros, i s'ingressaran en el compte restringit de la Caixa d'Estalvis d'Ontinyent núm. 2045/6001/56/7905673993. El pagament de la taxa es justificarà amb impressió del segell de l'entitat bancària on s'ha efectuat l'ingrés en el resguard de pagament i este s'adjuntarà a la sol·licitud de participació.
  
Aquelles persones aspirants que reunisquen els requisits exigits a la base segona d'esta convocatòria i vullguen participar tant pel torn de promoció interna com pel torn lliure, hauran de presentar dos sol·licituds, amb el pagament dels drets d'examen corresponent a cadascun dels torns als quals s'opte.
  
D'acord amb el que disposa l'article 4t de la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les persones amb discapacitat igual o superior al 33 per 100 estan exemptes del pagament dels drets d'examen. Estes persones aspirants hauran de presentar certificat de la Conselleria de Benestar Social o dels òrgans competents d'altres administracions públiques, original o còpia confrontada, que acredite una discapacitat igual o superior al 33 per 100, certificat que s'haurà d'afegir a la sol·licitud de participació en substitució del resguard de pagament de la taxa. Així mateix s'haurà de fer constar, en este cas, el grau i el tipus de discapacitat a la casella corresponent de la instància.
  
6. Presentació de sol·licituds
  
Les sol·licituds seran adreçades a l'Alcaldia-Presidència de l'Ajuntament d'Ontinyent. A la sol·licitud s'acompanyarà els següents documents:
  
- Una fotocòpia confrontada del DNI i l'acreditació del pagament de la taxa de drets d'examen prevista en estes bases.
  
- Les persones aspirants estrangeres que residisquen a Espanya hauran de presentar fotocòpia compulsada del corresponent document d'identitat o passaport i de la targeta de resident comunitari o de familiar resident comunitari en vigor o, si escau, de la targeta temporal de resident comunitari o de treballador comunitari fronterer en vigor.
  
Els aspirants que siguen nacionals de la Unió Europea, de Noruega o Islàndia que no residisquen a Espanya, bé per residir a l'estranger o per trobar-se a Espanya en règim d'estada, hauran de presentar fotocòpia compulsada del document d'identitat o passaport.
  
Els familiars dels anteriors hauran de presentar fotocòpia compulsada del passaport, del visat i, si escau, del resguard d'haver sol·licitat la corresponent targeta o del resguard d'haver sol·licitat l'exempció de visat i la corresponent targeta. Si no s'han sol·licitat estos documents hauran de presentar els documents expedits per les autoritats competents que acrediten el vincle de parentesc i una declaració jurada o promesa de l'espanyol o del nacional de la Unió Europea, de Noruega o d'Islàndia amb el qual existeix este vincle, que no està separat de dret del seu cònjuge i, si escau, del fet que l'aspirant viu o està al seu càrrec.
  
El termini per a la presentació de sol·licituds començarà l'endemà de la publicació, en extracte, d'esta convocatòria en el Boletín Oficial del Estado (BOE) i acabarà als vint dies naturals comptadors des de l'endemà de la publicació.
  
Les sol·licituds es presentaran per les persones interessades a les oficines del Registre General d'Entrada d'este ajuntament, a les oficines PROP d'esta ciutat o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.
  
Els aspirants que no tinguen la nacionalitat espanyola i, d'acord amb les bases d'esta convocatòria estiguen exempts de la realització de la prova de castellà, en la fase prèvia del torn lliure, hauran de presentar fotocòpia compulsada del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o fotocòpia del Certificat d'Aptitud en Espanyol per a estrangers expedit per les Escoles Oficials d'Idiomes.
  
Les persones aspirants, quan emplenen les sol·licituds, hauran d'observar les instruccions següents:
  
a) S'hauran d'emplenar les dades amb lletra d'impremta o a màquina. La sol·licitud haurà de ser firmada per la persona interessada.
  
b) Les persones aspirants amb qualsevol tipus de minusvalidesa, que sol·liciten mesures d'adaptació, o que estiguen exemptes del pagament de la taxa, hauran d'assenyalar amb una «X» les dades que se sol·liciten a l'apartat «discapacitats». Podran sol·licitar, a més a més, les següents mesures d'adaptació que consideren necessàries per a la realització dels exercicis:
  
- Eliminació de barreres arquitectòniques i taula adaptada a la cadira de rodes.
  
- Ampliació del temps de duració de l'exercici.
  
- Augment de la grandària dels caràcters de l'examen, per dificultat de visió.
  
- Necessitat d'intèrpret, a causa de sórdensa.
  
- Sistema braille d'escriptura, per invident.
  
- Altres, especifiqueu-ne quines.
  
c) Les persones aspirants que no tinguen la nacionalitat espanyola i estiguen obligades a realitzar la fase prèvia de la fase d'oposició d'este procés selectiu en el torn d'accés lliure, consistent en una prova de coneixements del castellà, hauran de fer-ho constar a l'apartat corresponent de la sol·licitud de participació.
  
d) Les persones aspirants hauran de marcar a la sol·licitud de participació la casella que identifique si es presenten per torn de discapacitats, pel torn de promoció interna o pel torn d'accés lliure.
  
7. Admissió de les persones aspirants
  
Les persones queden vinculades a les dades que hagen fet constar en les seues sol·licituds, que només poden demanar la modificació mitjançant escrit motivat, dins del termini establit en la base 6 per a la presentació de sol·licituds.
  
Acabat el termini de presentació de sol·licituds, amb la verificació prèvia que s'ha realitzat el pagament dels drets d'examen o que s'ha justificat una discapacitat igual o superior al 33%, esta Alcaldia dictarà resolució, la qual serà publicada en el Diari Oficial de la Generalitat Valenciana (DOGV), que contindrà la relació provisional de persones admeses i excloses, tant pel torn de discapacitats, de promoció interna com pel torn lliure; la composició nominal del tribunal, que serà idèntica per als tres torns d'accés, l'orde de crida dels aspirants i les dades de la realització del primer exercici o prova del torn de discapacitats. Les dades de realització del primer exercici o prova del torn de promoció interna i lliure es farà pública en l'anunci on s'arreplegue la resolució definitiva del procés selectiu pel torn de persones discapacitades.
  
Els aspirants podran, en el cas d'error o exclusió, esmenar els defectes en què hagen incorregut en la seua sol·licitud, o fer les al·legacions que creguen en el termini de 10 dies hàbils comptadors a partir de l'endemà al de la publicació de la relació provisional d'admesos i exclosos, d'acord amb el que establix l'article 41 de la Llei de Règim Jurídic de les Administracions Públiques i del Procediment Administratiu Comú.
  
En tot cas, amb la finalitat d'evitar errors i, en el supòsit de produir-se, possibilitar-ne l'esmena en temps i forma, els aspirants comprovaran no només que no figuren en la relació provisional d'exclosos sinó, a més a més, que els seus noms i dades consten correctament en les pertinents relacions d'admesos.
  
Transcorregut el termini anterior, vistes les al·legacions i esmenats els defectes, si escau, es dictarà resolució que elevarà a definitiva la llista d'admesos i exclosos a la realització de les proves, la qual es publicarà en el Diari Oficial de la Generalitat Valenciana (DOGV).
  
No serà necessària una nova publicació d'esta llista d'admesos i exclosos si, en el termini establit, no s'hi presenta cap reclamació i/o esmena. En este cas la llista, fins ara provisional, s'entendrà com a definitiva.
  
8. Proves selectives
  
El procediment de selecció de les persones aspirants, tant pel torn de persones amb discapacitat, del de promoció interna com pel torn d'accés lliure, serà el de concurs oposició, realitzant-se, en els tres casos, una fase prèvia, altra d'oposició i altra de concurs.
  
Abans que es resolga la fase d'accés lliure s'haurà de resoldre el torn de discapacitats i seguidament el de promoció interna.
  
8.1 Torn de persones amb discapacitat:
  
8.1.1 Fase prèvia:
  
5.6.5.1 Prova de coneixement del castellà per als aspirants que no tinguen la nacionalitat espanyola:
  
Amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran d'acreditar el coneixement del castellà mitjançant la realització d'una prova, en la qual es comprovarà que tenen un nivell adequat de comprensió i expressió oral i escrita en esta llengua.
  
El contingut d'esta prova s'ajustarà al que disposa el Reial Decret 826/1988, de 20 de juliol (BOE del 29.07.88), pel qual s'establixen diplomes acreditatius del coneixement de l'espanyol com a llengua estrangera.
  
El resultat de la prova serà qualificat d'apte o no apte i caldrà obtenir la valoració d'apte per a passar a realitzar les proves de la fase d'oposició.
  
Queden eximits de realitzar esta prova qui estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers expedit per les Escoles Oficials d'Idiomes.
  
En cas d'estar obligat a la realització de la prova de la fase prèvia, els aspirants que no tinguen la nacionalitat espanyola hauran de fer-ho constar a la casella corresponent de la sol·licitud de participació.
  
4.3.3.3 Prova de coneixements de valencià
  
Prova de coneixements de valencià, de caràcter obligatori i eliminatori sols per aquelles persones aspirants que, d'acord amb allò assenyalat a la sol·licitud de participació en este procés selectiu, no puguen acreditar el nivell mitjà de valencià d'acord amb el que es disposa a la base segona d'estes bases
  
La qualificació d'este exercici serà d'apte o no apte i les persones aspirants hauran de ser declarades aptes per tal de prosseguir amb la següent prova.
  
8.1. Fase d'oposició:
  
L'oposició constarà de quatre exercicis obligatoris, tots ells de caràcter eliminatori.
  
La puntuació que podrà ser atorgada en cadascú dels quatre exercicis serà de 0 a 10 punts i les persones aspirants hauran d'obtenir un mínim de 5 punts en cadascú d'ells per tal de no ser eliminades.
  
9.0.7.5 Primer exercici, el qual serà comú per a totes les persones aspirants i de caràcter obligatori i eliminatori:
  
Consistirà en desenvolupar per escrit 2 temes d'entre 3, els quals seran extrets per sorteig abans de realitzar-se la prova dels temes que figuren a l'Annex I, apartat a): matèries comunes d'estes bases.
  
Per a la realització d'esta prova el Tribunal, davant les persones aspirants, triarà per sorteig 3 temes dels que conformen el temari referit. Les persones aspirants hauran de desenvolupar-ne 2 temes dels 3 elegits. Si alguna persona aspirant no desenrotlla un mínim de 2 temes serà declarada no apta i no es procedirà a la correcció del seu examen. Tampoc es procedirà a la correcció de l'examen si es desenvolupen més de 2 temes.
  
Els temes a desenrotllar s'entendran en la seua totalitat, és a dir, el Tribunal no farà preguntes parcials de cadascú dels temes elegits per sorteig.
  
El temps per a la realització d'este exercici serà de 2 hores.
  
3.5.0.8 Segon exercici. De caràcter obligatori i eliminatori.
  
Consistirà en desenvolupar per escrit 3 temes d'entre 5, els quals seran extrets per sorteig abans de realitzar-se la prova dels temes que figuren a l'Annex I, apartat b): matèries específiques, d'estes bases.
  
Per a la realització d'esta prova el Tribunal, davant les persones aspirants, triarà per sorteig 5 temes dels que conformen el temari referit, dels quals les persones aspirants hauran de desenvolupar-ne 3.
  
Si alguna persona aspirant desenrotlla més o menys dels 3 temes previstos serà declarada no apta i no es procedirà a la correcció del seu examen.
  
Els temes a desenrotllar s'entendran en la seua totalitat, és a dir, el Tribunal no farà preguntes parcials de cadascun dels temes elegits per sorteig.
  
El temps per a la realització d'este exercici serà de 3 hores.
  
7.9.7.6 Tercer Exercici.. De caràcter obligatori i eliminatori.
  
Consistirà en desenvolupar per escrit, en un temps màxim de 3 hores, tres supòsits o casos pràctics entre cinc que proposarà el Tribunal, i els quals seran relacionats amb les funcions o tasques pròpies del lloc de treball objecte de la convocatòria.
  
Les persones aspirants hauran de desenvolupar-ne exactament 3 supòsits dels proposats. Si es desenrotllen més o menys dels 3 exigits es declararà no apta a la persona aspirant i no es procedirà a corregir el seu examen.
  
5.8.3.3. Quart exercici.
  
Consistirà en la realització d'un exercici d'ofimàtica sobre tractament de textos Word 97 per a Windows i/o full de càlcul Excel 97 per a Windows.
  
Esta prova serà fixada prèviament pel Tribunal i podrà ser, indistintament, tant d'un exercici relatiu a Word 97 o a Excel 97, com dels dos conjuntament o qualsevol altra combinació.
  
La durada de l'exercici serà fixada pel Tribunal abans de començar la prova, atenent el seu contingut, entre un mínim d'una hora i un màxim de 90 minuts.
  
Per a la valoració d'esta prova es tindrà en compte els coneixements de les persones aspirants en el maneig d'estes ferramentes ofimàtiques, el temps invertit en la resolució de la prova i la major o menor perfecció en la seua execució.
  
Qualificació final de la fase d'oposició per al torn de discapacitats:
  
La determinarà la suma de les puntuacions obtingudes en cadascun dels quatre exercicis que han de fer les persones aspirants. A continuació es configurarà una llista, ordenada per puntuació de major a menor, la qual contindrà totes les persones aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.1.3 Fase de concurs.
  
Només podran participar en la fase de concurs les persones aspirants que hagen superat tots els exercicis de la fase d'oposició.
  
A tal fi, s'atorgarà un termini de 10 dies hàbils per tal que es presenten els mèrits que s'hagen de valorar en la fase de concurs, que hauran de ser originals o fotocòpies confrontades. Estos mèrits s'hauran de presentar en sobre tancat, amb una relació numerada d'allò que es presenta.
  
Els mèrits al·legats per les persones participants hauran d'haver sigut obtinguts o computats fins a la data d'acabament del termini de presentació d'instàncies.
  
La puntuació màxima a obtenir en la fase de concurs serà com a màxim de 18 punts i es distribuiran d'acord amb el barem que figura en l'Annex III.
  
Puntuació final del concurs oposició pel torn de discapacitats:
  
La puntuació final del concurs oposició s'obtindrà sumant la puntuació obtinguda en les dos fases.
  
Tot seguit es configurarà una llista ordenada per puntuació de major a menor que s'interromprà quan el nombre d'inclosos en esta coincidisca amb el nombre de llocs convocats. Esta constituirà la llista definitiva d'aprovats.
  
Els empats en la puntuació es dirimiran de la manera següent: s'atendrà, en primer lloc, la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
En cas de persistir l'empat, s'atendrà, en primer lloc, la major puntuació obtinguda en el quart exercici, en segon lloc, si es manté l'empat, la major puntuació obtinguda en el tercer exercici, si continua l'empat, la puntuació major obtinguda al segon exercici, i finalment, en cas de persistir l'empat, la puntuació del primer exercici.
  
Si encara persistira l'empat, es dirimirà per orde alfabètic del primer cognom dels aspirants empatats. L'orde començarà per la lletra per la qual actuen les persones aspirants en aquelles proves que no puguen realitzar-se conjuntament.
  
8.2 Torn de promoció interna:
  
8.2.1 Fase prèvia. Coneixements de valencià.
  
Prova de coneixements de valencià, de caràcter obligatori i eliminatori sols per aquelles persones aspirants que, d'acord amb allò assenyalat a la sol·licitud de participació en este procés selectiu, no puguen acreditar el nivell mitjà de valencià d'acord amb el que es disposa a la base segona d'estes bases
  
La qualificació d'esta prova serà d'apte o no apte i les persones aspirants hauran de ser declarades aptes per tal de pasar a la fase d'oposició.
  
8.2.2 Fase d'oposició
  
6.0.3.4 Primer exercici, el qual serà comú per a totes les persones aspirants i amb caràcter obligatori i eliminatori:
  
Consistirà en desenvolupar per escrit 3 temes entre 5, els quals seran extrets per sorteig abans de realitzar-se la prova dels temes que figuren a l'Annex I, apartat b): matèries específiques, d'estes bases.
  
Per a la realització d'esta prova el Tribunal, davant les persones aspirants, triarà per sorteig 5 temes dels que conformen el temari referit, dels quals les persones aspirants hauran de desenvolupar-ne 3.
  
Les persones aspirants que desenvolupen més o menys de 3 temes seran declarades no aptes i no es procedirà a la correcció del seu examen.
  
Els temes a desenrotllar s'entendran en la seua totalitat, és a dir, el Tribunal no farà preguntes parcials de cadascun dels temes elegits per sorteig.
  
El temps per a la realització d'este exercici serà de 3 hores.
  
La puntuació d'este exercici serà de 0 a 10 punts i serà necessari obtenir un mínim de 5 punts per tal de superar-lo i pasar a la realització del següent exercici.
  
3.6.3.3 Segon exercici, de caràcter obligatori i eliminatori.
  
Consistirà en desenvolupar per escrit, en un temps màxim de 3 hores, tres supòsits o casos pràctics entre cinc que proposarà el Tribunal, i els quals seran relacionats amb les funcions o tasques pròpies del lloc de treball objecte de la convocatòria.
  
Les persones aspirants hauran de desenvolupar-ne exactament 3 supòsits dels proposats. Si es desenrotllen més o menys dels 3 exigits es declararà no apta a la persona aspirant i no es procedirà a corregir el seu examen.
  
La puntuació d'este exercici serà de 0 a 10 punts i serà necessari obtenir un mínim de 5 punts per tal de superar-lo i passar a la realització del següent exercici.
  
9.9.9.2 Tercer exercici, de caràcter obligatori i eliminatori.
  
Consistirà en la realització d'un exercici d'informàtica sobre tractament de textos Word 97 per a Windows i/o full de càlcul Excel 97 per a Windows.
  
Esta prova serà fixada prèviament pel Tribunal i podrà ser, indistintament, tant d'un exercici relatiu a Word 97 o a Excel 97, com dels dos conjuntament o qualsevol altra combinació.
  
La durada de l'exercici serà fixada pel Tribunal abans de començar la prova, atenent el seu contingut.
  
Per a la valoració d'esta prova es tindrà en compte els coneixements de les persones aspirants en el maneig d'estes ferramentes ofimàtiques, el temps invertit en la resolució de la prova i la major o menor perfecció en la seua execució.
  
La valoració d'este exercici serà de 0 a 10 punts i s'haurà d'obtenir un mínim de 5 punts per tal de superar-lo i passar a la fase de concurs.
  
Qualificació final de la fase d'oposició pel torn de promoció interna:
  
La determinarà la suma de les puntuacions obtingudes en cadascun dels dos exercicis que han de fer les persones aspirants. A continuació es configurarà una llista, ordenada per puntuació de major a menor, la qual contindrà totes les persones aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.2.3 Fase de concurs:
  
Només podran participar en la fase de concurs les persones aspirants que hagen superat tots els exercicis de la fase d'oposició amb una puntuació mínima de 5 punts. A tal fi, s'atorgarà un termini de 10 dies hàbils per tal que es presenten els mèrits que s'hagen de valorar en la fase de concurs, que hauran de ser originals o fotocòpies confrontades. Estos mèrits s'hauran de presentar en sobre tancat, amb una relació numerada d'allò que es presenta.
  
Els mèrits al·legats per les persones participants hauran d'haver sigut obtinguts o computats fins a la data d'acabament del termini de presentació d'instàncies.
  
La puntuació màxima a obtenir en la fase de concurs no podrà ser superior a 12 punts i la qual es distribuirà d'acord amb el barem que figura en l'Annex III
  
Puntuació final del concurs oposició del torn de promoció interna:
  
La puntuació final del concurs oposició s'obtindrà sumant la puntuació obtinguda en les dos fases d'este procés selectiu.
  
Tot seguit es configurarà una llista ordenada per puntuació de major a menor que s'interromprà quan el nombre d'inclosos en esta coincidisca amb el nombre de llocs convocats. Esta constituirà la llista definitiva d'aprovats.
  
En el supòsit que el nombre de persones aprovades siga inferior al de places convocades pel torn de promoció interna, les places restants passaran automàticament, a ser oferides pel torn lliure.
  
Els empats en la puntuació es dirimiran de la manera següent: s'atendrà, en primer lloc, la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
En cas de persistir l'empat, s'atendrà, en primer lloc, la major puntuació obtinguda en el tercer exercici, si continua l'empat la puntuació del segon exercici i finalment si continua l'empat, la puntuació major obtinguda al primer exercici.
  
Si encara persistira l'empat, es dirimirà per orde alfabètic del primer cognom dels aspirants empatats. L'orde començarà per la lletra per la qual actuen les persones aspirants en aquelles proves que no puguen realitzar-se conjuntament.
  
8.3 Torn d'accés lliure:
  
Una vegada s'haja resolt, en la seua totalitat, el procés selectiu corresponent al torn de promoció interna, començarà el desenvolupament del procés selectiu corresponent al torn d'accés lliures, el qual constarà dels exercicis o proves següents:
  
8.3.1 Fase prèvia:
  
2.7.6.2 Prova de coneixement del castellà per als aspirants que no tinguen la nacionalitat espanyola:
  
Amb caràcter previ a la realització de les proves de la fase d'oposició, els aspirants que no tinguen la nacionalitat espanyola hauran d'acreditar el coneixement del castellà mitjançant la realització d'una prova, en la qual es comprovarà que tenen un nivell adequat de comprensió i expressió oral i escrita en esta llengua.
  
El contingut d'esta prova s'ajustarà al que disposa el Reial Decret 826/1988, de 20 de juliol (BOE del 29.07.88), pel qual s'establixen diplomes acreditatius del coneixement de l'espanyol com a llengua estrangera.
  
El resultat de la prova serà qualificat d'apte o no apte i caldrà obtenir la valoració d'apte per a passar a realitzar les proves de la fase d'oposició.
  
Queden eximits de realitzar esta prova qui estiguen en possessió del Diploma Superior d'Espanyol com a Llengua Estrangera establit pel Reial Decret 826/1988, de 20 de juliol, modificat i completat pel Reial Decret 1/1992, de 10 de gener, o del Certificat d'Aptitud en Espanyol per a Estrangers expedit per les Escoles Oficials d'Idiomes.
  
En cas d'estar obligat a la realització de la prova de la fase prèvia, els aspirants que no tinguen la nacionalitat espanyola hauran de fer-ho constar a la casella corresponent de la sol·licitud de participació.
  
1.2.3.3 Prova de coneixements de valencià
  
Prova de coneixements de valencià, de caràcter obligatori i eliminatori sols per aquelles persones aspirants que, d'acord amb allò assenyalat a la sol·licitud de participació en este procés selectiu, no puguen acreditar el nivell mitjà de valencià d'acord amb el que es disposa a la base segona d'estes bases
  
La qualificació d'este exercici serà d'apte o no apte i les persones aspirants hauran de ser declarades aptes per tal de proseguir amb la següent prova.
  
7.7.1.6 Prova Psicotècnica i aptitudinal, de caràcter obligatori i eliminatori, relacionada amb les característiques del lloc de treball de la convocatòria i adaptada a les funcions pròpies de les vacants objecte de la mateixa. La seua durada serà fixada pel Tribunal atenent al seu contingut.
  
La qualificació d'este exercici serà d'apte o no apte les persones aspirants hauran de ser declarades aptes per tal de prosseguir amb la fase d'oposició.
  
8.3.2 Fase d'oposició:
  
L'oposició constarà de quatre exercicis obligatoris, tots ells de caràcter eliminatori.
  
La puntuació que podrà ser atorgada en cadascú dels tres exercicis serà de 0 a 10 punts i les persones aspirants hauran d'obtenir un mínim de 5 punts en cadascú d'ells per tal de no ser eliminades.
  
8.2.5.8 Primer exercici, el qual serà comú per a totes les persones aspirants i de caràcter obligatori i eliminatori:
  
Consistirà en desenvolupar per escrit 2 temes entre 3, els quals seran extrets per sorteig abans de realitzar-se la prova dels temes que figuren a l'Annex I, apartat a): matèries comunes d'estes bases.
  
Per a la realització d'esta prova el Tribunal, davant les persones aspirants, triarà per sorteig 3 temes dels que conformen el temari referit. Les persones aspirants hauran de desenvolupar-ne 2 temes dels 3 elegits. Si alguna persona aspirant no desenrotlla un mínim de 2 temes serà declarada no apta i no es procedirà a la correcció del seu examen. Tampoc es procedirà a la correcció de l'examen si es desenvolupen més de 2 temes.
  
Els temes a desenrotllar s'entendran en la seua totalitat, és a dir, el Tribunal no farà preguntes parcials de cadascú dels temes elegits per sorteig.
  
El temps per a la realització d'este exercici serà de 2 hores.
  
9.2.8.3 Segon exercici. De caràcter obligatori i eliminatori.
  
Consistirà en desenvolupar per escrit 3 temes entre 5, els quals seran extrets per sorteig abans de realitzar-se la prova dels temes que figuren a l'Annex I, apartat b): matèries específiques, d'estes bases.
  
Per a la realització d'esta prova el Tribunal, davant les persones aspirants, triarà per sorteig 5 temes dels que conformen el temari referit, dels quals les persones aspirants hauran de desenvolupar-ne 3.
  
Si alguna persona aspirant desenrotlla més o menys dels 3 temes previstos serà declarada no apta i no es procedirà a la correcció del seu examen.
  
Els temes a desenrotllar s'entendran en la seua totalitat, és a dir, el Tribunal no farà preguntes parcials de cadascun dels temes elegits per sorteig.
  
El temps per a la realització d'este exercici serà de 3 hores.
  
4.4.5.4 Tercer Exercici. De caràcter obligatori i eliminatori.
  
Consistirà en desenvolupar per escrit, en un temps màxim de 3 hores, tres supòsits o casos pràctics d'entre cinc que proposarà el Tribunal, i els quals seran relacionats amb les funcions o tasques pròpies del lloc de treball objecte de la convocatòria.
  
Les persones aspirants hauran de desenvolupar-ne exactament 3 supòsits dels proposats. Si es desentrollen més o menys dels 3 exigits es declararà no apta a la persona aspirant i no es procedirà a corregir el seu examen.
  
La puntuació d'este exercici serà de 0 a 10 punts i serà necessari obtenir-ne un mínim de 5 punts per tal de superar-lo i passar a la realització del següent exercici.
  
0.0.6.9 Quart exercici.
  
Consistirà en la realització d'un exercici d'ofimàtica sobre tractament de textos Word 97 per a Windows i/o full de càlcul Excel 97 per a Windows.
  
Esta prova serà fixada prèviament pel Tribunal i podrà ser, indistintament, tant d'un exercici relatiu a Word 97 o a Excel 97, com dels dos conjuntament o qualsevol altra combinació.
  
La durada de l'exercici serà fixada pel Tribunal abans de començar la prova, atenent el seu contingut, entre un mínim d'una hora i un màxim de 90 minuts.
  
Per a la valoració d'esta prova es tindrà en compte els coneixements de les persones aspirants en el maneig d'estes ferramentes ofimàtiques, el temps invertit en la resolució de la prova i la major o menor perfecció en la seua execució.
  
Qualificació final de la fase d'oposició per al torn lliure:
  
La determinarà la suma de les puntuacions obtingudes en cadascun dels quatre exercicis que han de fer les persones aspirants. A continuació es configurarà una llista, ordenada per puntuació de major a menor, la qual contindrà totes les persones aspirants que hagen superat la fase d'oposició, d'acord amb els criteris establits en cada una de les bases d'esta convocatòria.
  
8.3.3 Fase de concurs.
  
Només podran participar en la fase de concurs les persones aspirants que hagen superat tots els exercicis de la fase d'oposició.
  
A tal fi, s'atorgarà un termini de 10 dies hàbils per tal que es presenten els mèrits que s'hagen de valorar en la fase de concurs, que hauran de ser originals o fotocòpies confrontades. Estos mèrits s'hauran de presentar en sobre tancat, amb una relació numerada d'allò que es presenta.
  
Els mèrits al·legats per les persones participants hauran d'haver sigut obtinguts o computats fins a la data d'acabament del termini de presentació d'instàncies.
  
La puntuació màxima a obtenir en la fase de concurs serà com a màxim de 18 punts i es distribuiran d'acord amb el barem que figura en l'Annex III.
  
Puntuació final del concurs oposició pel torn lliure:
  
La puntuació final del concurs oposició s'obtindrà sumant la puntuació obtinguda en les dos fases.
  
Tot seguit es configurarà una llista ordenada per puntuació de major a menor que s'interromprà quan el nombre d'inclosos en esta coincidisca amb el nombre de llocs convocats. Esta constituirà la llista definitiva d'aprovats.
  
Els empats en la puntuació es dirimiran de la manera següent: s'atendrà, en primer lloc, la major puntuació obtinguda en la fase d'oposició i, si persistix l'empat, este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.
  
En cas de persistir l'empat, s'atendrà, en primer lloc, la major puntuació obtinguda en el quart exercici, en segon lloc, si es manté l'empat, la major puntuació obtinguda en el tercer exercici, si continua l'empat, la puntuació major obtinguda al segon exercici, i finalment, en cas de persistir l'empat, la puntuació del primer exercici.
  
Si encara persistira l'empat, es dirimirà per orde alfabètic del primer cognom dels aspirants empatats. L'orde començarà per la lletra per la qual actuen les persones aspirants en aquelles proves que no puguen realitzar-se conjuntament.
  
9. Desenrotllament de les proves selectives.
  
El primer exercici del torn de discapacitats es farà en el lloc, la data i hora que establisca la resolució per la qual s'aprove i publique en el Diari Oficial de la Generalitat Valenciana la llista d'admesos i exclosos a la realització de les proves, amb la qual cosa s'iniciarà la totalitat del procés selectiu, realitzant-se primerament la fase del torn reservat a persones amb discapacitats i una vegada resolta esta fase s'iniciarà la fase del torn de promoció interna i després el torn lliure.
  
Les persones aspirants seran convocades per a cada exercici en crida única mitjançant edicte que es publicarà al lloc on es va realitzar l'última prova i al tauler d'anuncis de la Casa Consistorial.
  
Les persones aspirants hauran d'observar en tot moment les instruccions dels membres del Tribunal o del personal ajudant o assessor durant la celebració de les proves, per tal d'aconseguir un bon funcionament. Qualsevol alteració en el desplegament normal de les proves per part d'un o una aspirant, quedarà reflectida en l'acta corresponent, però la persona aspirant podrà continuar desplegant l'exercici amb caràcter condicional fins que el Tribunal resolga sobre l'incident.
  
Abans de l'inici de cada exercici, i sempre que s'estime convenient durant el desplegament d'este, els membres del Tribunal, els seus ajudants o assessors comprovaran la identitat dels aspirants mitjançant la presentació del DNI o del resguard amb fotografia, del passaport o del permís de conduir, o els documents equivalents per als nacionals d'altres Estats a què fa referència la base 6, sense que per a este efecte siguen vàlides les fotocòpies compulsades dels documents.
  
Les persones aspirants perdran el dret a fer els exercicis quan es personen als llocs de celebració una vegada començades les proves o per no haver-s'hi presentat, encara que siga per causes justificades. Tractant-se de proves orals o altres de caràcter individual i successiu, el Tribunal podrà percebre les causes al·legades i admetre l'aspirant, sempre que estes no hagen acabat i esta admissió no deteriore el principi d'igualtat amb la resta de persones aspirants.
  
D'acord amb el Reial Decret 192/1988, de 4 de març, durant la realització dels exercicis no està permès fumar.
  
Començades les proves, l'anunci de la realització de la resta d'exercicis es farà públic pel Tribunal al local en què s'haja fet l'anterior i en el tauler d'anuncis de la Casa Consistorial, amb una antelació mínima de 12 hores si la crida és per a la sessió següent d'un mateix exercici i de 48 hores com a mínim si es tracta de la convocatòria per a un exercici distint, d'acord amb el que preceptua l'article 10.4 del Decret del Consell 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.
  
10. Publicitat de les llistes
  
Quan acaben cadascun dels exercicis, en cadascú dels tres torns, el Tribunal publicarà en el lloc de l'examen i al tauler d'anuncis de la Casa Consistorial la relació d'aspirants amb expressió del seu nom i cognoms i, si cal, núm. del DNI, juntament amb la puntuació obtinguda. S'entendrà que han superat l'exercici únicament aquelles persones aspirants que hagen obtingut la puntuació mínima exigida per a superar cadascun dels exercicis, segons el que s'ha disposat en la base 8.
  
Una vegada finalitzada la fase d'oposició, el Tribunal, mitjançant anunci, publicarà en el lloc de l'examen i al tauler d'anuncis de la Casa Consistorial la llista amb la qualificació final de la fase d'oposició a què fa referència la base 8 que constituirà la llista dels aspirants que han superat la fase d'oposició, per orde de puntuació, i que han de passar a la fase de concurs.
  
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en l'Annex III. Si els mèrits que s'al·leguen ja consten en el registre de personal d'este ajuntament, únicament caldrà citar-los en el currículum, i no caldrà aportar els documents corresponents, assumint les persones aspirants, en este cas, el supòsit que estos documents no siguen en poder de l'administració.
  
Els mèrits s'hauran de presentar en sobre tancat que podrà ser lacrat.
  
Una vegada baremats els mèrits, el Tribunal exposarà en el tauler d'anuncis de la Casa Consistorial, la llista d'aspirants amb la puntuació obtinguda en la fase de concurs, tot concedint-los un termini de 10 dies hàbils perquè formulen les reclamacions i esmenes que estimen pertinents amb relació a la baremació.
  
Resoltes les possibles al·legacions i esmenes i una vegada resolts tant els tres torns d'accés previstos, el Tribunal, mitjançant anunci que es publicarà al Diari Oficial de la Generalitat Valenciana i al tauler d'anuncis de la Casa Consistorial publicarà la relació definitiva d'aspirants aprovats pel seu orde de puntuació total d'acord amb la base 8.
  
En cap cas el Tribunal podrà declarar que han aprovat el procés selectiu un nombre superior al de llocs de treball convocats, tenint en compte el que s'ha previst en la base 1 de la present convocatòria.
  
11. Presentació de documents
  
En el termini de 20 dies hàbils, comptadors des de l'endemà al dia de la publicació en el Diari Oficial de la Generalitat Valenciana de la relació a què es referix la base 10, els aspirants proposats hauran de presentar al departament de Personal d'este ajuntament els documents següents:
  
a) Certificat de naixement expedit pel Registre Civil corresponent, o fotocòpia del DNI o document equivalent per als nacionals d'altres Estats a què fa referència la base 6.1, tot degudament compulsat.
  
b) Fotocòpia compulsada del títol acadèmic exigit segons el que establix en la base 2.C) de la present convocatòria.
  
c) Declaració de no haver sigut separat mitjançant expedient disciplinari de qualsevol Administració o ocupació pública, així com de no trobar-se inhabilitat penalment per a l'exercici de funcions públiques. Els aspirants que no tinguen la nacionalitat espanyola hauran de presentar declaració jurada o promesa de no estar sotmesos a sanció disciplinària o condemna penal que impedisca en el seu Estat l'accés a la funció pública.
  
d) Certificat mèdic que acredite la capacitat física i psíquica necessària per a l'acompliment de les funcions dels llocs de treball oferits o certificat de minusvalidessa pels aspirants del torn reservat a persones amb discapacitat.
  
e) Els aspirants seleccionats que dins del termini indicat, excepte casos de força major, no presenten la documentació acreditativa o d'esta es deduïra que no tenen algun dels requisits exigits, no podran ser nomenats personal d'este ajuntament, sense perjuí de la responsabilitat en què pogueren haver incorregut per falsedat en les seus sol·licituds de participació. La plaça no ocupada per l'aspirant que no presente la documentació quedarà vacant.
  
12. Nomenament de funcionaris
  
Transcorregut el termini de presentació de la documentació i simultàniament a la resolució del concurs que es convocarà segons l'article 9, punt 1, apartat b) de la Llei de la Funció Pública Valenciana, l'Alcaldia d'este ajuntament dictarà resolució, que es publicarà al Diari Oficial de la Generalitat Valenciana, i procedirà al nomenament com a funcionaris del Grup D dels aprovats que fa referència a la base 8, i els adjudicarà els llocs de treball que obtingueren en el referit concurs. L'orde d'adjudicació de llocs de treball es realitzarà primerament amb les persones aprovades pel torn de persones discapacitades, després pel torn de promoció interna i finalment amb les persones aprovades pel torn lliure.
  
13. Tribunals
  
El Tribunal qualificador de la present convocatòria estarà compost per set membres, amb el mateix nombre de suplents, tots ells amb titulació igual o superior a l'exigida per al lloc de treball objecte de la convocatòria. Estos requisits no seran necessaris per al president o per a la presidenta del tribunal.
  
El tribunal tindrà la composició següent:
  
President/a: el/la de la Corporació o membre que delegue.
  
Secretari/ària: el/la de la Corporació o membre que delegue.
  
Vocals:
  
- Un/a tècnic/a designat/ada per la presidència de la Corporació.
  
- El cap del respectiu servici o empleat designat per la presidència de la Corporació.
  
- Un/a representant de l'administració del Govern Valencià, designat per la Direcció General d'Administració Territorial de la Conselleria de Justícia i Administracions Públiques.
  
- El cap del Servici de Personal o membre que delegue.
  
- Un representant dels treballadors, qui actuarà en representació de totes les seccions sindicals constituïdes legalment en este ajuntament.
  
La resta de seccions sindicals d'este ajuntament podran designar un representant per cadascuna d'elles, els quals actuaran amb veu i sense vot.
  
La relació nominal dels membres del Tribunal, que serà idèntica tant pel al torn de persones amb discapacitat, per al torn de promoció interna com per al torn lliure, serà publicada amb una antelació mínima d'un mes a la data de començament de la primera prova, mitjançant Resolució d'esta Alcaldia, la qual es publicarà en el Diari Oficial de la Generalitat Valenciana (DOGV), juntament amb les llistes provisionals d'admesos i exclosos.
  
El Tribunal, per a la realització de les proves podrà designar els col·laboradors, ajudants i assessors especialistes que estime oportuns, els quals actuaran amb veu i sense vot.
  
Els membres del Tribunal, així com els assessors, hauran d'abstindre's i podran ser recusats pels interessats quan concórreguen les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Igualment, hauran d'abstindre's aquells que haguen realitzat tasques de preparació d'aspirants en els cinc anys anteriors a la publicació d'esta convocatòria.
  
A efectes de comunicacions i de qualsevol altra incidència, el Tribunal tindrà la seu a la l'Ajuntament d'Ontinyent, departament de Personal (pl. Major, 1, 46469 Ontinyent)
  
El tribunal tindrà la categoria quarta assenyalada en el Reial Decret 236/1988, de 4 de març.
  
El funcionament del Tribunal s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
14. Recursos
  
La present convocatòria, les bases i tots els actes administratius que siguen dictats en el seu desplegament, excepte les actuacions del Tribunal, podran ser impugnats per les persones interessades mitjançant la interposició del recurs contenciós administratiu en el termini de dos mesos comptadors des del dia següent a la seua publicació, davant el Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que dictà l'acte que es recorre, en el termini d'un mes comptador des de l'endemà de la seua publicació, o qualsevol altre recurs que estime procedent per a la defensa dels seus interessos.
  
Contra els actes del Tribunal podrà interposar-se recurs d'alçada davant l'alcaldia d'este ajuntament, en el termini d'un mes, a partir de l'endemà de la publicació de la corresponent resolució del Tribunal.
  
Diligència: per a fer constar que estes bases, juntament amb els annexos que s'hi adjunten, han sigut aprovades per resolució d'esta Alcaldia núm. 738/2002, de 15 d'abril.
  
Ontinyent, 15 d'abril de 2002.- El alcalde: Rafael Tortosa Vañó.
  
ANNEX I
  
Apartat a). Matèries comunes
  
1. La Constitució: significat i classes. La Constitució Espanyola. Procés constituent. Estructura i contingut essencial. Procediment de reforma.
  
2. La Llei. Concepte i característiques. Les lleis estatals. Lleis ordinàries i orgàniques. Normes del govern amb força de llei. Els tractats internacionals com a norma de dret intern.
  
3. El reglament. La potestat reglamentària: formació i fonament. Distinció de figures afins. Les relacions entre Llei i Reglament.
  
4. L'ordenament comunitari. Formació i característiques. Tractats i dret derivat. Directrius i reglaments comunitaris. Dret comunitari i dret dels estats membres. Dret comunitari i Comunitats Autònomes.
  
5. L'administració pública en la Constitució. La regulació de l'administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis.
  
6. L'administració general de l'estat. La Llei d'Organització i Funcionament de l'administració de General de l'Estat i la seua normativa de desenvolupament.. L'estructura departamental i els òrgans superiors. L'administració perifèrica. Els òrgans consultius. Especial consideració del Consell d'Estat.
  
7. El Poder Judicial. Regulació constitucional de la justícia. La Llei Orgànica del Poder Judicial. La Llei de Demarcació i Planta Judicial. El Consell General del Poder Judicial: designació, organització i funcions. L'organització de l'administració de Justícia en Espanya: órdens jurisdiccionals, classes d'òrgans jurisdiccionals i les seues funcions.
  
8. L'organització política institucional i administrativa de les Comunitats Autònomes. El sistema de la distribució de competències entre l'Estat i les Comunitats Autònomes. Les relacions entre l'Estat i les Comunitats Autònomes. El finançament de les Comunitats Autònomes.
  
9. L'Estatut d'Autonomia de la Comunitat Valenciana.
  
10. L'organització municipal. Òrgans necessaris: l'alcalde, tinents d'alcalde, el ple i la Comissió de Govern. Òrgans complementaris: Comissions informatives i altres òrgans. Els grups polítics. La participació veïnal en la gestió municipal. El consell obert. Altres règim s especials.
  
Apartat b): Matèries específiques.
  
1. La relació jurídica administrativa. Les persones jurídiques públiques: classes. Capacitat de les persones públiques. L'acte administratiu. Concepte, elements i classes. Requisits: la motivació i la forma.
  
2. L'eficàcia dels actes administratius: el principi d'autotutela declarativa. Condicions. La notificació: contingut, termini i pràctica. La notificació defectuosa. La publicació. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errades materials o de fet.
  
3. Disposicions general sobre els procediments administratius i normes reguladores dels diferents procediments. Classes d'interessats en el procediment. Drets dels administrats. La iniciació del procediment: classes, subsanació i millora de sol·licituds. Presentació de sol·licituds, escrits i comunicacions. Els registres administratius. Terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes.
  
4. Finalització del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La finalització convencional. La falta de resolució expressa: el règim del silenci administratiu. El desestimen i la renúncia. La caducitat.
  
5. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos. Les reclamacions administratives prèvies a l'exercici d'accions civils i laborals.
  
6. Règim jurídic dels contractes de les Administracions Públiques: administratius típics, especials i privats. Característiques del s contractes d'obres, de servicis públics, de subministrament i consultoria, assistència i servicis. L'Administració contractant: ens inclosos i exclosos de l'àmbit de la Llei de Contractes; l'òrgan de contractació. El contractista: capacitat, solvència, prohibicions i classificació.
  
7. La selecció del contractista, actuacions prèvies a la contractació. Procediment, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Extinció del contracte.
  
8. L'activitat administrativa de prestació de servicis. El servici públic. Concepte, evolució i crisis. Les formes de gestió dels servicis públics. La gestió directa. Altres formes de l'activitat administrativa. L'activitat de policia. Activitat de foment.
  
9. Les propietats públiques: tipologia. El domini públic, concepte, naturalesa i elements. Afectació i mutacions demanials. Règim jurídic del domini públic. Utilització: reserva i concessió.
  
10. Les fonts del dret local. Regulació bàsica de l'Estat i normativa de les CCAA en matèria de règim local. La incidència de la legislació sectorial sobre el règim local. La potestat reglamentària de les entitats locals: Reglaments i Ordenances. Procediment d'elaboració. El reglament orgànic. Els bans.
  
11. El sistema electoral local. Causes d'inelegibilitat i incompatibilitat. Elecció dels regidors i alcaldes. Elecció de diputats provincials i presidents. Elecció de conselleres i presidents de cabildos i consells insulars. La moció de censura en l'àmbit local. El recurs contenciós electoral. L'estatut dels membres electius de les Corporacions Locals.
  
12. L'autonomia local. Antecedents històrics i doctrinals. L'autonomia local en la Constitució: especial referència a la doctrina de la garantia institucional. Contingut subjectiu, objectiu i institucional de l'Autonomia Local en la Constitució i en el dret bàsic estatal. Especial referència al marc competencial de les Entitats Locals.
  
13. La província com a entitat local. Organització i competències. La cooperació municipal. Les relacions entre les Comunitats Autònomes i es Diputacions Provincials. Les mancomunitats de municipis.
  
14. Règim de sessions i acords dels òrgans de govern local. Actes, certificacions, comunicacions, notificacions i publicació dels acords. El Registre de documents.
  
15. La funció pública local. Classes d'empleats públics locals. Subescales, categories i funcions. Selecció i provisió. El personal laboral al servici de les Entitats Locals. El personal eventual. Drets, deures i situacions administratives dels funcionaris de l'administració Local. Drets econòmics i Seguretat Social. Règim d'incompatibilitats. Règim disciplinari.
  
16. El concepte d'informàtica. Desenvolupament històric. La informació i el ordinador electrònic. Nocions sobre microordinadors. Elements físics, elements lògics, sistema operatiu, programes d'aplicació.
  
17. L'automatització de les oficines. Concepte i aplicacions. Sistemes físics i lògics.
  
18. El tractament de textos. Classes de tractament de textos. Característiques generals. Especial referència al tractament de textos Word per a Windows.
  
19. El full de càlcul electrònic. Classes de fulls de càlcul. Característiques generals. Especial referència al full de càlcul Excel per a Windows.
  
20. Les bases de dades. Classes. Característiques generals. Especial referència a Acces per a Windows. El correu electrònic. Internet.
  
ANNEX III
  
Barem puntuació fase de concurs per al torn de persones amb discapacitat, promoció interna i per al torn lliure
  
a) Titulació acadèmica: màxim 3 punts
  
No es valorarà com a mèrit aquelles titulacions que figuren com a requisit per a la provisió del lloc de treball objecte de la convocatòria ni aquelles que siguen imprescindibles per a la consecució d'altres titulacions de nivell superior, amb el barem següent i un màxim de 3 punts:
  
- Estar en possessió, al mateix temps, del Graduat Escolar i Formació Professional de I grau 0,5 punts.
  
- Batxiller Superior, Formació Professional II o equivalent: 1,00 punts
  
- Diplomat universitari: 1,50 punts
  
- Llicenciat: 2,00 punts
  
- Doctor: 2,50 punts
  
b) Coneixements de valencià: màxim 3 punts
  
El coneixement de valencià serà valorat fins a un màxim de 3 punts, amb l'acreditació prèvia d'estar en possessió del corresponent certificat de capacitació tècnica expedit o homologat per la Junta Qualificadora de Coneixements de Valencià, d'acord amb l'escala següent:
  
- Llenguatge administratiu: 1 punt
  
- Correcció de texts: 1 punt
  
- Llenguatge als mitjans de comunicació: 1 punt
  
- Superior: 1 punt
  
c). Cursos de formació i perfeccionament: màxim 3.50 punts
  
Es valoraran els cursos de formació i perfeccionament, el contingut dels quals estiga relacionat amb les funcions de les places convocades, de duració igual o superior a 20 hores, que hagen sigut cursats per la persona interessada i que hagen sigut convocats i homologats per qualsevol centre o organisme públic de formació, fins a un màxim de 3.50 punts, d'acord amb l'escala següent:
  
Cursos de:
  
- De 20 a 25 hores 0.25 punts
  
- De 26 a 50 hores 0.40 punts
  
- De 51 a 75 hores 0.50 punts
  
- De 76 a 100 hores 0.75 punts
  
- De 101 a 150 hores 1.00 punts
  
- De 151 a 200 hores 1.25 punts
  
- De 201 a 250 hores 1.50 punts
  
- De 251 a 300 hores 1.75 punts
  
- De 301 a 350 hores 2.00 punts
  
- De 351 a 400 hores 2.25 punts
  
- Més de 400 hores 2.50 punts
  
d) Experiència. Màxim 5 punts.
  
Per servicis prestats en l'administració pública, en plaça idèntica a la de l'objecte de la convocatòria, es puntuarà a raó de 0.15 punts per més efectiu de treball, amb un màxim de 2,5 punts.
  
Per servicis prestats en l'administració pública, en plaça distinta a la de l'objecte de la convocatòria i del mateix grup de titulació, es puntuarà a raó de 0.05 punts per més efectiu de treball, amb un màxim d'1,5 punts.
  
Per servicis prestats en l'administració pública, en plaça distinta a la del l'objecte de la convocatòria de diferent grup de titulació es puntuarà a raó de 0.01 punts per més efectiu de treball amb un màxim d'1 punt.
  
La valoració de l'experiència, en qualsevol de les seues formes, sols es tindrà en compte quan el lloc de treball a valorar s'haja assolit mitjançant un procediment de selecció de pública concurrència convocat a l'efecte i del qual s'haja pres possessió.
  
e) Qualsevol altres mèrits diferents del relacionats però que tinguen relació directa amb el lloc de treball, podran ser objecte de valoració per part del Tribunal qualificador, de forma discrecional en la seua apreciació, sempre que s'entenga que puga mantenir relació amb una més completa formació general i professional de l'aspirant, i fins un màxim d'un punt pel conjunt d'estos mèrits.
  
En cap cas serà valorada l'experiència professional obtinguda en l'acompliment de llocs de treball reservats a personal eventual o de confiança.
  
L'experiència professional s'acreditarà d'acord amb els criteris següents:
  
- Els treballs per a Administracions Públiques s'acreditaran sempre mitjançant certificat oficial dels òrgans competents on conste si el lloc de treball s'ha assolit o no mitjançant un procés selectiu de pública concurrència.